
       AVIZ

   asupra

 proiectului de Lege pentru subvenţionarea revistelor de cultură reprezentative din România
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru subvenţionarea revistelor de cultură reprezentative din România, trimis cu adresa nr. PL.x. 399 din                    8 septembrie 2014, înregistrat cu nr. 4c-11/882 din 8 septembrie 2014.
Proiectul de lege a fost adoptat de Senat, în şedinţa din 2 septembrie 2014, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat. 
Proiectul de lege are ca obiect de reglementare subvenţionarea revistelor de cultură reprezentative din România cu suma de 3.987.000 lei ce ar urma să fie alocată prin bugetul Ministerului Culturii.

Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut proiectul de lege în şedinţa din data de 23 septembrie 2014.

Membrii comisiei au examinat proiectul de lege supus avizării, expunerea de motive, şi avizul favorabil cu observaţii şi propuneri al Consiliului Legislativ, aviz transmis prin adresa cu nr. 439 din 18 aprilie 2014.

În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a proiectului de lege.

Prin aplicarea prevederilor proiectului de lege este afectat bugetul de stat, devenind aplicabile dispoziţiile art. 111 alin. (1) teza a doua din Constituţia României, republicată şi prevederile art. 15 alin. (1) din Legea nr. 500/2002 privind finanţele publice, cu modificările şi completările ulterioare, conform căruia iniţiatorii trebuie să prevadă sursele de acoperire a micşorării veniturilor bugetare. La art. 3 din proiectul de lege este reglementată ca sursă de finanţare “bugetul de stat”. 
Ministerul Culturii a transmis Guvernului un punct de vedere referitor la iniţiativa legislativă.
Guvernul nu a transmis informarea obligatorie cu privire la acest proiect de lege, până în prezent.

În raport de obiectul şi conţinutul reglementării, proiectul de lege  face parte din categoria legilor ordinare. 
                                      PREŞEDINTE,                          


   SECRETAR,

                             BOGDAN LIVIU CIUCĂ                              CONSTANTIN SORIN STRAGEA

   Consilier parlamentar,





          
          Şef serviciu,
                 Rodica Penescu 

